مەسەلە گەورەکە (فیلم)

مەسەلە گەورەکە یەکێکە لە فیلمە بەناوبانگە عێراقییەکان (و لەژێر ناوی پێکدادانی دڵسۆزییەکان «clash of loyalties» ناسرابوو).

فیلمەکە لە ساڵی ١٩٨٣ لە سەردەمی شەڕی ئێران و عێراقدا بەرھەم ھێنرا.   فیلمەکە باس لە شۆڕشی بیستەم و ڕووداوەکانی دەکات، ھەروەھا باس لە چۆنییەتی ڕووبەڕووبوونەوەی عێراقییەکان دەکات لەدژی داگیرکاریی بەریتانیا لەو ماوەیەدا. فیلمەکە لە عێراق و لە ستۆدیۆکانی سینەما لە بەغدا و لە گەڕەکی مەنسوور لە بەغدا و لە زەلکاوەکانی دیجلە و فورات و بابل و کووت وێنەگیراوە، سەرەڕای شەڕی نێوان عێراق و ئێران.

فیلمەکە لە دەرھێنانی دەرھێنەری عێراقی محەممەد شوکری جەمیل بووە و بەرھەمی کۆماری عێراق بوو. سیناریۆی فیلمەکە لەلایەن ڕەمەزان کاتیع و محەممەد شوکری جەمیل و لەتیف جوورفانی نووسراوە.

تێچووی فیلمەکە ٢٤ ملیۆن دۆلاری ئەمریکی بوو و ماوەی فیلمەکە ١٨٤ خولەک بوو. پاڵێوراوی خەڵاتی زێڕین بوو لە فێستیڤاڵی نێونەتەوەیی سینەمایی مۆسکۆ لە ساڵی ١٩٨٣.
 سەرچاوەکان 

پۆل:فیلمەکانی ١٩٨٣
پۆل:فیلمە نایابەکان لەسەر بنەمای ڕووداوە ڕاستەقینەکان
پۆل:سەددام حوسێن